als_Latn dik_Latn sag_Latn
Furnizimi është shpallur në sistemin elektronik për furnizime publike, si dhe me shpalljen ndërkombëtare në revistën zyrtare për furnizime publike të BE-së.
Këtë sot në konferencën për shtyp e theksoi ministri i Shëndetësisë Nikolla Todorov, i cili tha se ideja është të ketë konkurrencë më të madhe dhe në një procedurë transparente të përfundojë njëra nga furnizimet më të mëdha të zbatuara deri tani me 606 pjesë, përkatësisht çdo ilaç është loti veçantë i furnizimit.
Kur kohë më parë e shpallëm furnizimin, potencoi ai, Ministria e filloi procedurën e furnizimit, ndërsa tani veçmë janë kryer të gjitha procedurat deri te publikimi i saj përkatësisht është kryer dialogu teknik dhe është marrë pajtueshmëri nga Këshilli për Furnizime Publike pas së cilës do të vijojë edhe grumbullimi i ofertave, hapja e tyre publike, evaluimi dhe ankandi elektronik i cili do të zgjasë me siguri 40 ditë pas së cilës do të vijojë zgjedhja e ofruesit më të volitshëm, përkatësisht ofruesit.
-Furnizimi shkon nga çmimi më i ulët i arritur në çdo institucion shëndetësor publik. i analizuam çmimet e të gjitha këtyre 606 ilaçeve në të gjitha ISHP-të në shtet dhe konstatuam se në Institucione të ndryshme shëndetësore çmimi i ilaçeve të njejta është i ndryshëm. Që do të thotë se në një ISHP një ilaç i njëjtë është furnizuar më lirë ndërsa në tjetrin institucion më shtrenjtë. Në masë të madhe ajo varet nga sasia. Si rezultat i asaj vendosëm të bëjmë furnizim qendror, të bëjmë furnizim të vetëm për të gjitha ilaçet për të gjitha ISHP-të, theksoi Todorov.
Sqaroi se si rezultat i kësaj përfitimi do të jetë të arrihet çmim më i ulët që deri tani është arritur në tregun e Republikës së Maqedonisë për një ilaç konkret dhe ajo të vlejë për të gjitha ISHP-të për atë ilaç, që do të rezultojë me kursime serioze në sistem. Përderisa edhe askush nuk e zvogëlon çmimin e ankandit elektronik ajo do të thotë se çmimet do të mbesin identike me çmimet e para të ofruara, tregoi Todorov, kursimi është projektuar për rreth tre milion euro, e cila presim të ridislokohet për qëllime tjera.
Pret që pas përfundimit të kësaj procedure të tenderit do të mund të vlerësojnë se sa ka qenë kursimi dhe pastaj si do të rishpërndahen ato mjete përkatësisht për çka do të rishpërndahen në sistemin shëndetësor.
als_Latn als_Latn als_Latn als_Latn als_Latn als_Latn